खेरली कस्बे के समीपवर्ती ग्राम खोंकर में एक महिला ने गृहक्लेश तथा ससुराल पक्ष के लोगो से परेशान होकर अपने मासूम 3 बच्चो के साथ गांव के कुएं में कूद कर जान दे दी। घटना के बारे में घरवालो को देर रात्रि पता चलने पर खबर आग की तरह पूरे गांव में फैल गई। ग्रामीणों ने मामले की जानकारी स्थानीय खेरली थाना पुलिस व प्रशासन को दी। जिस पर मौके पर पहुंचे पुलिस व प्रशासन ने मृतका सहित मासूम बच्चों को ग्रामीणों के सहयोग से कुए से बाहर निकलवाया। जिनका आज बुधवार दोपहर को खेरली स्थित सीएचसी में पोस्टमार्टम किया गया।